**Vagyongazdálkodás**

**ÁSZ ajánlás**

Javasolt, hogy a felsőoktatási intézmény létesítő okirata az intézmény rendelkezésére bocsátott ingatlanvagyont vagyontárgyanként, vagyonelemenként az azonosításukhoz szükséges részletességgel tartalmazza.

Javasolt, hogy a felsőoktatási intézmény tulajdonába kerülő – korábban jogelőd költségvetési szerv vagyonkezelésében lévő állami tulajdonú – ingó vagyontárgyak köréről felvett átadás-átvételi jegyzőkönyv az átadott vagyonelemeket tételesen tartalmazza.

Javasolt, hogy a felsőoktatási intézmény készítsen középtávú kockázatelemzést a vagyongazdálkodással kapcsolatban a tendenciák meghatározása, az attól való eltérések beazonosítása céljából. Az eszközcsoportokat a sajátosságaik alapján célszerű vizsgálni. A kockázatelemzést segítő mutatók folyamatos (évenkénti) vezetésével nem csak a mutatók mértéke segíti a kockázatelemzést, hanem azok változásai is információt szolgáltatnak.

A vagyongazdálkodás kockázatelemzését több mutató együttes kiértékelésével javasolt eszközcsoport szintjén elvégezni.