**Közbeszerzési Szabályzat**

**ÁSZ ajánlás**

A közbeszerzési szabályzatban a Kbt.-ben meghatározott kötelező tartalmi elemeken túl célszerű rögzíteni az alábbi rendelkezéseket is:

- a közbeszerzések tervezésére, illetve közbeszerzési terv elkészítésére vonatkozó szabályok;

- éves statisztikai összegezés elkészítésére vonatkozó szabályok;

- Közbeszerzési Hatóság által működtetett adatbázisba csatolandó dokumentumok feltöltésének szabályai (felelősök megjelölésével);

- részben vagy egészben uniós forrásból megvalósított közbeszerzési eljárások szabályai;

- külön jogszabályok figyelembevételével lefolytatott közbeszerzési eljárások szabályai;

- több ajánlatkérő közös közbeszerzéseire vonatkozó általános együttműködési szabályok.

**Jó gyakorlat**

A felsőoktatási intézmény a közbeszerzési szabályzata szerint, az éves közbeszerzési terv elkészítésében állandó jelleggel megbízott felelős akkreditált közbeszerzési szaktanácsadó vesz részt.

A felsőoktatási intézmény közbeszerzési szabályzatának mellékleteként az egyes eljárási típusok tervezett időigényéhez ütemtervet készített.