**Alapító okirat**

**ÁSZ ajánlás**

A felsőoktatási intézmények alapító okiratának célszerű világosan és körülhatároltan tartalmaznia a fenntartó és a felsőoktatási intézmény elkülönülését, a döntési jogköröket és a hozzá kapcsolódó felelősségi jogviszonyokat, szervezeti struktúrát. Az alapító okirat elkészítésekor javasolt figyelembe venni az egyes tisztségekhez tartozó feladatok átfedését, egymásra hatását és a döntések számonkéréséhez a struktúra kialakítását (pl. az elnöki tisztség szükségességét).

Az alapító okirathoz javasolt olyan szervezeti struktúrát bemutató ábra (szervezeti ábra) csatolása, ami egyértelműsíti, hogy az alapítvány, mint fenntartó mely tevékenységek esetében gyakorolja jogait.

A felsőoktatási intézmény alapító okiratának kiadása, módosítása előtt (amennyiben az nem egyetemi kezdeményezésére történik) javasolt a szenátus véleményezési lehetőségének biztosítása a szervezeti és működési szabályzatban is.

**Jó gyakorlat**

A felsőoktatási intézmény alapító okiratában rögzítésre került, hogy a felügyelő szerv tanácskozási joggal vesz részt a szenátus ülésein.