**Szervezeti és működési szabályzat**

**ÁSZ ajánlás**

A fenntartói feladatokat meghatározó Nftv. előírások, a KEKVA tv. 22. §-ában meghatározottak és az ellenőrizhetőség figyelembevételével a felsőoktatási intézmény szervezeti és működési szabályzatában meg kell határozni a felsőoktatási intézmény szenátusát megillető egyes véleményezési, egyetértési, illetve jóváhagyási hatáskörök gyakorlásának rendjét.

Amennyiben a fenntartó alkalmazza a KEKVA tv. 22. § (4) bekezdésében előírtakat

- a felsőoktatási intézmény szervezeti és működési szabályzatát elfogadó kuratóriumi ülésen tanácskozási joggal vegyen részt az alapítvány felügyelőbizottsági tagja, kérjék ki véleményét.

Amennyiben a fenntartó nem alkalmazza a KEKVA tv. 22. § (4) bekezdésében előírtakat

- a felsőoktatási intézmény szervezeti és működési szabályzatát a szenátus fogadja el, azonban megismerés és véleményezés céljából terjessze az alapítvány kuratóriuma elé;

- javasolt kikérni az alapítványi vagyonellenőr és az alapítvány felügyelőbizottságának véleményét a felsőoktatási intézmény szervezeti és működési szabályzatának jóváhagyása előtt.

Javasolt a szervezeti és működési szabályzatban rögzíteni a vezető tisztségviselőket és feladataikat.

Javasolt a Szervezeti és Működési Szabályzat mindenki számára elérhető módon való közzététele (pl. a felsőoktatási intézmény honlapján).

**Jó gyakorlat**

A felsőoktatási intézmény a szervezeti és működési kereteit a saját stratégiája mentén alakítja ki a szenátus és a kuratórium jóváhagyásával, figyelembe véve a rektor és a kancellár hatásköreit illetően az Nftv.-ben rögzített szabályokat.

A felsőoktatási intézmény Szervezeti és Működési Szabályzatának meghatározott részei tekintetében, illetve jogszabályváltozásból adódó módosítások esetében szenátusi döntés fenntartói tájékoztatás mellett.

A felsőoktatási intézmény szervezeti és működési szabályzatának mellékleteként rögzítette a szenátus ügyrendjét.