**Elkülönített nyilvántartás**

**ÁSZ ajánlás**

Javasolt, a főkönyvi számok alábontása mellett kontrolling célok megvalósítása, kiegészítő melléklet elkészítéséhez, beszámolóban bemutatandó részletező adatok alátámasztásához munkaszámok, dimenziók, témaszámok kialakítása, használata.

Javasolt, hogy a bevételek, illetve azok felhasználásának elkülönített nyilvántartása minimum előírásként tartalmazza: a főkönyvi számla számát, az elkülönített nyilvántartás „egyedi azonosítóját” a beérkezés/kifizetés dátumát, jogcímét, célját; a jogosult szervezeti egység/jogosult megnevezését, a bevétel/befizetés azonosítóját/forrását; a kifizetés/kötelezettség azonosítóját; a bevétel/kiadás összegét; könyvelési ellenszámla számát.

A továbbutalási céllal kapott támogatások tekintetében a beszámolóban való elkülönítésen felül a számviteli elszámolásokban is biztosítva legyen az elkülönítés, ennek keretében a „felhasználás” (továbbutalása) is elkülönítetten kerüljön kimutatásra (pl.: főkönyvi számla alábontása, munkaszámok, egyéb kódok használata). Mindezek célja a kapott támogatások nyomon követhetőségének, átláthatóságának biztosítása.

Ha a bevétel továbbutalási célú, akkor az elkülönített nyilvántartás tartalmazza a támogatás felhasználásának elkülönített nyilvántartása esetén a főkönyvi számla számát, az elkülönített nyilvántartás „egyedi azonosítóját” a továbbutalás/kifizetés dátumát, jogcímét; a jogosult megnevezését; a kiutalás/kötelezettség azonosítóját; kiutalás összegét; valamint a könyvelési ellenszámla számát.

A költségek (ráfordítások) elkülönítése során is javasoljuk a bevételeknél részletezett bontás szerinti elkülönítés alkalmazását, mint alapcél és gazdasági-vállalkozási tevékenység szerinti költségek (ráfordítások), visszafizetési kötelezettséggel vagy anélkül kapott támogatások, adományok felhasználása.

A felsőoktatási intézmény a bevételek elkülönítése során az Eszámvr.-ben foglaltakon felül elkülönítve tartsa nyilván a fenntartó által biztosított pénzeszközt, állami támogatásokat és egyéb bevételeket.